KIRJALLINEN KYSYMYS E-0227/03 esittäjä(t): Roberto Bigliardo (UEN) komissiolle. Euroopan unionin myöntämien varojen käyttö Basilicatan alueella.



Virallinen lehti nro 242 E , 09/10/2003 s. 0109 - 0110



KIRJALLINEN KYSYMYS E-0227/03 esittäjä(t): Roberto Bigliardo (UEN) komissiolle (3. helmikuuta 2003) Aihe: Euroopan unionin myöntämien varojen käyttö Basilicatan alueella Voiko komissio selvittää, miksi tavoitteen 1 piiriin kuuluvan Basilicatan alue ja sen alueneuvosto on käyttänyt koko 41 miljardin liiran summan, joka oli myönnetty kuuden vuoden ajanjaksolle (19941999) toimiin, jotka oli asetettu syyskuuhun 1997 saakka sen alueellisessa toimintaohjelmassa (POR) 19941999? Pyytäisin myös selvittämään, miksi Basilicatan alue on käyttänyt lisäksi 13 869 370 279 miljardia liiraa, jotka sille on myönnetty työministeriön 5. kesäkuuta 2001 antaman asetuksen nojalla edistämään harmaata taloutta koskevaa ilmoitusmenettelyä ajanjaksolla 20022003, jotta voitaisiin luoda uusia työpaikkoja lokakuusta 1997 aina 31. joulukuuta 1997 saakka? Vuosien 1998 ja 1999 maksusitoumusten kattamiseksi, jotka tehtiin ilman rahoituksellista katetta, Basilicatan alueen viranomaiset aikovat käyttää niitä varoja, jotka EU myöntää alueellisen toimintaohjelman rahoitukseen vuosiksi 20002006. Aikooko komissio tarkistaa ja selvittää, miten Basilicatan alueen viranomaiset hallinnoivat ja käyttävät Euroopan unionin myöntämiä varoja ja miten ja millä varoilla alueen viranomaiset aikovat vastata maksusitoumuksista, joita on tehty vastuuntunnottomasti ilman käytettävissä olevia varoja tai jotta vältyttäisiin tilanteelta, jossa vuosiksi 19971999 tehtyjen sitoumusten täyttämiseksi viranomaisten on turvauduttava Euroopan unionin muita tarkoituksia tai toimenpiteitä varten myöntämien varojen käyttöön? Mihin toimenpiteisiin komissio aikoo ryhtyä, jotta Basilicatan alueen viranomaiset lopettavat tiettyjen tahojen suosinnan ja viimevuosien vastuuntunnottoman varojen käytön, ja jotta vuosiksi 20002006 virallisesti hyväksyttyihin tukitoimiin kohdistuvat odotukset otettaisiin huomioon? Michel Barnier'n komission puolesta antamayhteinen vastauskirjallisiin kysymyksiin E-0227/03 ja E-0486/03 (14. maaliskuuta 2003) Jäsenvaltiot hallinnoivat hajautetusti rakennerahastojen ohjelmia sen jälkeen kun komissio on hyväksynyt niiden strategiset painopistealueet. Rakennerahastoista osarahoitettujen hankkeiden rahoitusjärjestelmään sovelletaan kansallisen budjettilainsäädännön sääntöjä. Tarkasteltaessa ohjelmakauden 20002006 hankkeiden rahoitusta voidaan todeta, että rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) 30 artiklan mukaan menojen tukikelpoisuus alkaa sinä päivänä, jolloin komissio on vastaanottanut tukipyynnön. Tämä pätee myös hankkeisiin, joista on tehty maksusitoumus ennen kyseistä päivää. Basilicataa koskevan toimenpideohjelman menojen tukikelpoisuus alkoi 5. lokakuuta 1999. Näin ollen se, että toimet Basilicatan alueella aloitettiin jo 1998 ja että maksuja voitiin suorittaa vasta 5. lokakuuta 1999 jälkeen, ei ole ristiriidassa rakennerahastojen täytäntöönpanoa koskevien yhteisön määräysten kanssa. Komissio seuraa ja valvoo määräysten mukaisesti edelleen rakennerahastojen käyttöä erityisesti osuuksien kohdentamisen ja menojen tukikelpoisuuden alkamis- ja päättymispäivämäärän noudattamisen osalta. (1) EYVL L 161, 26.6.1999.